Gold Price Today സ്വര്ണവില മുകളിലേക്ക് തുടര്ച്ചയായ മൂന്നാംദിവസവും വില വര്ധിച്ചു ന്യൂഡല്ഹി കൊച്ചി: സ്വര്ണവില തുടര്ച്ചയായ മൂന്നാം ദിവസവും വര്ധിച്ചു. ഇന്ന് ഗ്രാമിന് 30 രൂപയും പവന് 240 രൂപയുമാണ് കൂടിയത്. ഇതോടെ ഒരു പവന് സ്വര്ണത്തിന് 35,200 രൂപയും ഗ്രാമിന് 4400 രൂപയുമായി. വെള്ളിയാഴ്ച പവന് 80 രൂപ കൂടിയിരുന്നു. വ്യാഴാഴ്ച പവന് 200 രൂപയാണ് വര്ധിച്ചത്. ഈ മാസം രേഖപ്പെടുത്തുന്ന ഏറ്റവും കുറഞ്ഞ നിരക്കിലായിരുന്നു ചൊവ്വ, ബുധന് ദിവസങ്ങളില് സ്വര്ണ വ്യാപാരം നടന്നത്. തിങ്കളാഴ്ച സ്വര്ണം ഗ്രാമിന് 50 രൂപയും പവന് 400 രൂപയും കുറഞ്ഞിരുന്നു.ജൂലൈയില് മുന്നേറ്റം തുടര്ന്ന സ്വര്ണം ഓഗസ്റ്റില് താഴേക്ക് പോകുന്ന കാഴ്ചയാണ് ആദ്യം ദൃശ്യമായതെങ്കിലും അവിടെ നിന്ന് കരകയറുന്നതായാണ് ഇപ്പോള് കാണുന്നത്. നിക്ഷേപമെന്ന നിലയില് കഴിഞ്ഞ ഒരു വര്ഷമായി സ്വര്ണത്തിന്റെ നിറം മങ്ങുന്നതാണ് കണ്ടത്. കോവിഡ് ഒന്നാം തരംഗത്തിന് പിന്നാലെ കഴിഞ്ഞ വര്ഷം ഓഗസ്റ്റ് 7, 8 ,9 തീയതികളിലാണ് ചരിത്രത്തിലെ ഏറ്റവും ഉയര്ന്ന നിലയായ പവന് 42,000 രൂപയിലെത്തിയത്. ഗ്രാമിന് 5250 രൂപയായിരുന്നു അന്ന്. ഒരു വര്ഷത്തിനു ശേഷം 2021 ഓഗസ്റ്റ് 9ന് സ്വര്ണ വില പവന് 34,680 രൂപയായി താഴ്ന്നിട്ടുണ്ട്. പവന് 7320 രൂപയുടെ കുറവാണിത്. ചരിത്രത്തിലെ ഏറ്റവും ഉയര്ന്ന വിലയില് നിന്നും ഗ്രാമിന് കുറഞ്ഞത് 915 രൂപയാണ്. Petrol Diesel Price വിലവിര്ധനവില്ലാതെ 28 ദിവസം പെട്രോള്, ഡീസല് വിലയില് ഇന്നും മാറ്റമില്ല അതേസമയം, ദേശീയതലത്തിലും സ്വര്ണ വിലയില് വര്ധനവുണ്ടായി. കമ്മോഡിറ്റി വിപണിയായ എം സി എക്സില് 10 ഗ്രാം സ്വര്ണത്തിന്റെ വില 46,930 രൂപയായി. 567 രൂപയാണ് വര്ധന. രാജ്യാന്തര വിപണിയിലും സ്വര്ണ വിലയില് ഇടിവുണ്ടായി. സ്പോട്ട് ഗോള്ഡ് വില ഔണ്സിന് 1,779.34 ഡോളറാണ്. കഴിഞ്ഞ ദിവസത്തേതില് നിന്ന് 1.46 ശതമാനം വര്ധനയാണ് ശനിയാഴ്ച രേഖപ്പെടുത്തിയത്.സംസ്ഥാനത്ത് ഓഗസ്റ്റ് മാസത്തിലെ സ്വര്ണവില ചുവടെ വില പവന്, 22 കാരറ്റ് ഓഗസ്റ്റ് 1 36,000 ഓഗസ്റ്റ് 2 36,000 ഓഗസ്റ്റ് 3 35,920 ഓഗസ്റ്റ് 4 35,920 ഓഗസ്റ്റ് 5 35,840 ഓഗസ്റ്റ് 6 35680 ഓഗസ്റ്റ് 7 35,080 ഓഗസ്റ്റ് 8 35,080 ഓഗസ്റ്റ് 9 34,680 ഓഗസ്റ്റ് 10 34,680 ഓഗസ്റ്റ് 11 34,680 ഓഗസ്റ്റ് 12 34,880 ഓഗസ്റ്റ് 13 34,960 ഓഗസ്റ്റ് 14 35,200ഈ വര്ഷം ഫെബ്രുവരി, മാര്ച്ച് മാസങ്ങളില് വില കുറഞ്ഞുനിന്ന ശേഷമാണ് ഏപ്രിലില് സ്വര്ണ വില വര്ധിക്കുന്ന പ്രവണത കാണിച്ചത്. മാര്ച്ചില് 1560 രൂപയും ഫെബ്രുവരിയില് 2640 രൂപയും പവന് കുറഞ്ഞിരുന്നു. എന്നാല് ഏപ്രില് മാസത്തില് 2760 രൂപയാണ് സ്വര്ണത്തിന് വര്ധിച്ചത്. രാജ്യാന്തര വില, രൂപ ഡോളര് വിനിമയ നിരക്ക്, ഇറക്കുമതി തീരുവ എന്നിവ അടിസ്ഥാനമാക്കിയാണ് സാധാരണയായി സ്വര്ണ വില നിര്ണയിക്കുന്നത്. സ്വര്ണ നിക്ഷേപത്തില് ആളുകള്ക്ക് താല്പര്യം വര്ധിച്ചതോടെ കഴിഞ്ഞ കുറെ വര്ഷങ്ങള്ക്കിടെ സ്വര്ണം 15 ശതമാനം വളര്ച്ചയാണ് രേഖപ്പെടുത്തിയത്.2020ല് കോവിഡ് വ്യാപനത്തെ തുടര്ന്ന് 28 ശതമാനം കുതിപ്പാണ് സ്വര്ണവിലയില് ഉണ്ടായത്. കഴിഞ്ഞ ഓഗസ്റ്റില് സ്വര്ണ വില 10 ഗ്രാമിന് 56,200 രൂപയെന്ന സര്വകാല റെക്കോര്ഡിലും എത്തി. ലോക്ക്ഡൗണിനെ തുടര്ന്ന് ആഗോളതലത്തില് സാമ്ബത്തിക വ്യവസ്ഥ നിശ്ചലമായപ്പോള് നിക്ഷേപകര് സുരക്ഷിതമെന്ന നിലയില് സ്വര്ണത്തില് വിശ്വാസം അര്പ്പിച്ചതാണ് വില ഉയരാന് കാരണമായത്. വില കൂടിയാലും കുറഞ്ഞാലും സ്വര്ണത്തെ സുരക്ഷിത നിക്ഷേപമായാണ് ജനങ്ങള് കാണുന്നത്.